1964

Vuosi **1964** oli karkausvuosi, joka alkoi keskiviikosta.

## Tapahtumia
### tammikuu–maaliskuu
* 1. tammikuuta – Forssan kauppala muuttui kaupungiksi ja Lapuan kunta kauppalaksi. Naantalin maalaiskunta liitettiin Naantalin kaupunkiin.
*   1. tammikuuta   – Bolivia, Norsunluurannikko ja Tšekkoslovakia tulivat YK:n turvallisuusneuvoston jäseniksi vuoden 1965 loppuun saakka ulottuneelle kaksivuotiskaudelle.
*   1. tammikuuta   – Suomessa tuli voimaan uusi liikevaihtoverolaki.
*   1. tammikuuta   – Tapaturmantorjunta ry:n liikennejaos Talja ilmoitti, että noin 900 ihmistä oli saanut surmansa tieliikenneonnettomuuksissa vuoden 1963 aikana.
* 2. tammikuuta – Ghanan presidenttiä Kwame Nkrumahia vastaan tehtiin murhayritys.
* 3. tammikuuta – Ylitornion ja Pellon välinen rataosuus avattiin liikenteelle.
* 5. tammikuuta – Ensimmäinen tapaaminen katolisen ja ortodoksisen kirkon ylimmän tason edustajien välillä sitten 1400-luvun. Paavi Paavali VI ja patriarkka Athenagoras I tapasivat Jerusalemissa.
* 9. tammikuuta – Yhdysvaltain sotilaiden ja panamalaisten välinen yhteenotto Panaman kanavavyöhykkeellä johti 25 ihmisen kuolemaan ja kansainväliseen selkkaukseen.
*10. tammikuuta – Panama katkaisi diplomaattisuhteensa Yhdysvaltoihin.
*11. tammikuuta – Yhdysvaltain lääkintöhallituksen ylijohtaja Luther Terry raportoi, että tupakointi voi olla vaarallista terveydelle.
*12. tammikuuta – Nationalistikapinalliset kaatoivat Sansibarin arabihallituksen.
*13. tammikuuta – Kuuban johtaja Fidel Castro saapui ensimmäiselle vierailulleen Neuvostoliittoon.
*  13. tammikuuta   – Suomen ensimmäinen lumitykki otettiin käyttöön Kalpalinnan laskettelukeskuksessa Janakkalassa.
*22. tammikuuta – Kenneth Kaundasta tuli ensimmäinen Pohjois-Rhodesian presidentti.
*28. tammikuuta – Neuvostoliiton ilmavoimat ampui alas yhdysvaltalaisen hävittäjäkoneen, joka eksyi Itä-Saksan puolelle Erfurtin lähellä. Kaikki miehistön jäsenet saivat surmansa.
*29. tammikuuta – Neuvostoliitto laukaisi kaksi satelliittia, *Elektron I* ja *Elektron II* samalla kantoraketilla.
*  29. tammikuuta   – Innsbruckissa alkoivat talviolympialaiset.
*30. tammikuuta – Kenraalimajuri Nguyễn Khánh kaappasi vallan Dương Văn Minhiltä Etelä-Vietnamissa.
*  30. tammikuuta   − SDP:n kansanedustaja Väinö Tikkaoja kuoli. Hänen tilalleen eduskuntaan tuli Akseli Roden.
*  30. tammikuuta   – Eero Mäntyranta voitti 30 kilometrin hiihdon Innsbruckin talviolympialaisissa. Suomi voitti olympiakisoista kaikkiaan kolme kulta-, neljä hopea- ja kolme pronssimitalia.
* 1. helmikuuta – The Beatles nousee ensimmäistä kertaa listaykköseksi Yhdysvalloissa kappaleella I Want to Hold Your Hand
*   1. helmikuuta   – Norjalainen kirjailija Tarjei Vesaas sai Pohjoismaiden neuvoston kirjallisuuspalkinnon.
* 6. helmikuuta – Kuuba katkaisi veden saannin Yhdysvaltain tukikohtaan Guantanamo Bayhin Yhdysvaltain vangittua neljä päivää aikaisemmin neljä kuubalaista kalastusalusta Floridan rannikolla.
*   6. helmikuuta   – Ison-Britannian ja Ranskan liikenneministerit sopivat rautatietunnelin rakentamisesta Englannin kanaalin alitse.
*11. helmikuuta – Kreikkalaisten ja turkkilaisten välisiä yhteenottoja puhkesi Limassolissa Kyproksella.
*  11. helmikuuta   – Taiwan katkaisi diplomaattiset suhteet Ranskaan sen tunnustettua Kiinan kansantasavallan. Myös Yhdysvallat arvosteli voimakkaasti Ranskan päätöstä.
*21. helmikuuta – Tamvision koko osakekanta siirtyi Yleisradion omistukseen.
*27. helmikuuta – Suomen Kulttuurirahasto vietti 25-vuotisjuhliaan. Juhlissa myönnettiin rahaston tunnustuspalkinnot kuvanveistäjä Hannes Autereelle ja sosiologi Heikki Warikselle.
*28. helmikuuta − SDP:n kansanedustaja Georg Eriksson kuoli. Uudeksi kansanedustajaksi tuli Veikko Mattila.
* 6. maaliskuuta – Konstantin II:sta tuli Kreikan kuningas.
*11. maaliskuuta – Presidentti Urho Kekkonen matkusti viralliselle vierailulle Viroon, jossa vierailun isäntänä oli Viron puoluejohtaja Johannes Käbin.
*  11. maaliskuuta   – Toimittaja Arvo Salo sai Eino Leinon palkinnon työstään *[[Ylioppilaslehti|Ylioppilaslehden]]* päätoimittajana.
*14. maaliskuuta – Jury tuomitsi Jack Rubyn syylliseksi John F. Kennedyn murhasta epäillyn Lee Harvey Oswaldin murhaan.
*15. maaliskuuta – Näyttelijät Richard Burton ja Elizabeth Taylor vihittiin avioliittoon Montrealissa Kanadassa.
*17. maaliskuuta – Helsingin poliisilaitos hylkäsi Eläintarhan ajojen järjestäjien lupahakemuksen ja kielsi Eläintarhan radan käytön moottoriurheiluun, koska rata katsottiin edellisinä vuosina sattuneiden vakavien onnettomuuksien vuoksi hengenvaaralliseksi. Vuoden 1963 ajot jäivät siten viimeisiksi.
*20. maaliskuuta – Euroopan avaruusjärjestön edeltäjä ESRO (*European Space Research Organization*) perustettiin 14. kesäkuuta 1962 allekirjoitetun sopimuksen mukaan.
*21. maaliskuuta – Eurovision laulukilpailu järjestettiin Kööpenhaminassa Tanskassa. Italian edustaja Gigliola Cinquetti voitti kappaleella ”Non ho l’età”.
*25. maaliskuuta – Yhdistyneiden kansakuntien pääsihteeri U Thant nimitti suurlähettiläs Sakari Tuomiojan Kyproksen kriisin sovittelijaksi.
*26. maaliskuuta – Puolustusministeri Robert McNamara vahvisti uudelleen Yhdysvaltain tuen Etelä-Vietnamin hallitukselle kommunismia vastaan. Vietnamin sodan tapahtumat laajenivat entisestään.
*27. maaliskuuta – Pitkäperjantain maanjäristys Alaskassa. Richterin asteikoltaan 9,2 ollut järistys on voimakkain tunnettu maanjäristys Pohjois-Amerikan historiassa. Järistys aiheutti valtavaa tuhoa Anchoragessa.
*28. maaliskuuta – Ensimmäinen piraattiradio, *[[Radio Caroline]]*, perustettiin.
*31. maaliskuuta – Armeija syrjäytti Brasilian presidentti João Goulartin. Tätä seurasi 21-vuotinen diktatuuri.

### huhtikuu–kesäkuu
* 1. huhtikuuta – Lakisääteinen sairausvakuutus tuli Suomessa voimaan viimeisimpien maiden joukossa Euroopassa.
*   1. helmikuuta   – Yhdysvallat ja Panama solmivat uudelleen tammikuussa katkenneet diplomaattisuhteensa.
* 5. huhtikuuta – Tuntematon henkilö ampui Bhutanin päämiehen Jigme Dorfin Puncholingissa, lähellä Intian rajaa.
* 6. huhtikuuta – Neuvostoliiton kommunistisen puolueen pää-äänenkannattaja *[[Pravda]]* moitti Maalaisliiton puheenjohtajaa V. J. Sukselaista siitä, että tämä oli osallistunut vanhojen virolaisten ystäviensä järjestämiin juhliin Ruotsissa.
* 7. huhtikuuta – IBM julkisti IBM System/360 tietokonesarjan.
* 9. huhtikuuta – Oikeudenkäynti vakoilusta syytettyä eversti Stig Wennerströmiä vastaan alkoi Tukholmassa. Ruotsin ilmavoimissa palvellut Wennerström oli vangittu kesäkuussa 1963.
*19. huhtikuuta – Prikaatikenraali Kouprasith Abhayin vallankaappaus syrjäytti Laosin hallituksen.
*20. huhtikuuta – Lyndon B. Johnson ja Nikita Hruštšov ilmoittivat samanaikaisesti New Yorkissa ja Moskovassa aikeista vähentää ydinaseiden tuotantoa.
*  20. huhtikuuta   – Nelson Mandela piti puheensa *I Am Prepared to Die* Rivonian oikeudenkäynnin aluksi.
*25. huhtikuuta – Suomalainen YK-pataljoona lähti yhdysvaltalaisilla joukkojenkuljetuskoneilla Helsinki-Vantaan lentoasemalta Kyprokselle.
*26. huhtikuuta – Tanganjika ja Sansibar yhdistyivät Tansaniaksi.
*  26. huhtikuuta   – Valtiokonttorin pääjohtaja Esa Kaitila valittiin Suomen Kansanpuolueen uudeksi puheenjohtajaksi.
*  26. huhtikuuta   – Eduskunta hyväksyi lain YK:n rauhanturvajoukoissa palvelevien suomalaisten palvelussuhteista, oikeudellisesta asemasta ja sosiaaliturvasta.
*30. huhtikuuta − Kokoomuksen kansanedustaja, rehtori Olli Aulanko kuoli. Hänen tilalleen eduskuntaan tuli varatuomari Timo Mäki.
* 1. toukokuuta – Ensimmäinen Basic-ohjelmointikielellä toteutettu ohjelma ajettiin Dartmouth Collegessa General Electric GE-225 tietokoneella.
* 5. toukokuuta – 14 säiliövaunua ja yli 200 tonnia bensiiniä ja kevyttä polttoöljyä tuhoutui junapalossa Kouvolan ja Mikkelin välisellä rataosalla Mäntyharjulla lähellä Outisen seisaketta. Onnettomuuden aiheutti erään vaunun akselin laakerien ylikuumeneminen.
*11. toukokuuta − SKDL:n kansanedustaja, joulukuussa 1963 kuolleen Yrjö Murron tilalle eduskuntaan tullut Johannes Mustonen kuoli. Uudeksi kansanedustajaksi tuli Paavo Lagerroos.
*14. toukokuuta – Ruotsin valtiopäivien perustuslakivaliokunta moitti entistä ulkoministeriä Östen Undénia siitä, ettei tämä ollut erottanut Stig Wennerströmiä ulkoministeriön palveluksesta, vaikka hän oli ollut tietoinen Wennerströmin vakoilutoiminnasta.
*20. toukokuuta – Suomen YK-pataljoonaan kuulunut alikersantti Juhani Matikainen sai surmansa turkkilaisten kanssa käydyssä laukaustenvaihdossa Kyproksella. 22-vuotias Matikainen oli ensimmäinen YK-tehtävissä kaatunut suomalainen.
*24. toukokuuta – Ihmisiä tallautui kuoliaaksi Perun ja Argentiinan välisessä jalkapallo-ottelussa Perun pääkaupungissa Limassa. Kotiyleisö ryntäsi kentälle suututtuaan erotuomarin päätökseen, jolloin heikompivoimaiset jäivät jalkoihin.
*  24. toukokuuta   – Työväen ja Pienviljelijäin Sosialidemokraattinen Liitto (TPSL) hylkäsi sopimusluonnoksen SDP:n kanssa. Aarre Simonen valittiin puheenjohtajaksi Emil Skogin tilalle, joka siirtyi takaisin SDP:hen.
*  24. toukokuuta   – Cliff Richard esiintyi Helsingin Linnanmäellä.
* 3. kesäkuuta – Etelä-Korean presidentti Park Chung-hee julisti sotatilalain Soulissa poliisin oltua kykenemätön 10&nbsp;000 mielenosoittajan hallintaan. Protestit alkoivat aikeesta palauttaa diplomaattiset ja kauppasuhteet Japaniin.
*12. kesäkuuta – Nelson Mandela ja seitsemän muuta tuomittiin elinkautiseen vankeuteen Etelä-Afrikassa.
*  12. kesäkuuta   – Eversti Stig Wennerström tuomittiin vakoilusta elinkautiseen pakkotyöhön. Lisäksi hänet tuomittiin maksamaan Ruotsin valtiolle rikoksen tuottamana taloudellisena hyötynä lähes 500&nbsp;000 kruunua sekä menettämään sotilasarvonsa.
*13. kesäkuuta – Kansanedustaja, maatalous- ja metsätieteiden tohtori Johannes Virolainen valittiin Maalaisliiton uudeksi puheenjohtajaksi. Hän voitti edeltäjänsä V. J. Sukselaisen vain niukasti äänin 888–866.
*25. kesäkuuta – Vatikaani tuomitsi ehkäisypillerin.

### heinäkuu–syyskuu
* 1. heinäkuuta – Länsi-Saksan liittopresidentti Heinrich Lübke valittiin uudelle virkakaudelle.
* 4. heinäkuuta – Suomen ensimmäinen ruletti avattiin Maarianhaminan seurahuoneella.
* 6. heinäkuuta – Ensimmäinen Beatles-elokuva *[[Yeah! Yeah! Tässä tulemme!]]* sai ensi-iltansa Britanniassa.
*   6. heinäkuuta   – Malawi julistautui itsenäiseksi.
* 8. heinäkuuta – Kansainvälinen työjärjestö ILO tuomitsi Etelä-Afrikan harjoittaman rotuerottelupolitiikan.
*27. heinäkuuta – Vietnamin sota: Vietnamiin lähetettiin vielä 5&nbsp;000 sotilasneuvonantajaa, Yhdysvaltain joukkojen kokonaismääräksi tuli 21&nbsp;000.
*29. heinäkuuta – Seinäjoella ilmestyneen Maalaisliiton äänenkannattajan *[[Ilkka (sanomalehti)|Ilkan]]* päätoimittaja Veikko Pirilä erotettiin tehtävästään, koska lehdessä oli arvosteltu kovin sanoin Maalaisliiton puheenjohtajavaalissa käytettyä menettelyä.
* 2. elokuuta – Ensimmäinen Tonkininlahden välikohtaus.
* 5. elokuuta – Operaatio ”Pierce Arrow”: Yhdysvaltain lentokoneet tukialus *USS Ticonderogalta* ja * USS Constellationilta* iskivät Pohjois-Vietnamiin kostoksi hyökkäyksestä hävittäjiä vastaan Tonkininlahdella.
*   5. elokuuta   – Kapinallisten simba-armeija hyökkäsi Kongo-Léopoldvillessä Stanleyvilleen (nyk. Kisangani) ja otti 1&nbsp;000 länsimaista panttivankia.
* 8. elokuuta – Nelimarkka-museo avattiin Alajärvellä. Kyseessä oli Suomen ensimmäinen maaseudun taidemuseo.
*12. elokuuta – Kansainvälinen olympiakomitea päätti sulkea Etelä-Afrikan Tokion olympiakisojen ulkopuolelle sen harjoittaman apartheid-politiikan vuoksi.
*16. elokuuta – Etelä-Vietnamissa tuli voimaan uusi perustuslaki jonka kirjoittamisessa Yhdysvaltain lähetystö auttoi.
* 2. syyskuuta – Neuvostoliiton kommunistisen puolueen pää-äänenkannattaja *[[Pravda]]* rinnasti Kiinan pyrkimykset alueidensa laajentamiseksi Hitlerin Saksaan. Kiina oli esittänyt laajoja aluevaatimuksia useille naapurimailleen.
* 5. syyskuuta – Nasa laukaisi ensimmäisen geofysikaalisen observatorion OGO-1:n kiertoradalle.
*12. syyskuuta – Presidentti Urho Kekkonen myönsi eron Reino Lehdon virkamieshallitukselle ja nimitti Johannes Virolaisen muodostaman uuden hallituksen. Lehto nimitettiin Uudenmaan läänin maaherraksi 18. syyskuuta. Edellinen maaherra Väinö Meltti oli kuollut toukokuussa.
*15. syyskuuta – Puoluejohtaja Nikita Hruštšov sanoi Neuvostoliiton kehittäneen ”hirvittäviä uusia aseita”, mikä herätti laajaa mielipiteiden vaihtoa kautta maailman.
*18. syyskuuta – Kreikan kuningas Konstantin II ja prinsessa Anne-Marie vihittiin avioliittoon Ateenassa.
*21. syyskuuta – Malta sai itsenäisyyden.
*24. syyskuuta – Warrenin komission raportti presidentti John F. Kennedyn murhasta julkaistiin. Raportin mukaan Kennedyn murhaaja Lee Harvey Oswald oli toiminut yksin ja omasta aloitteestaan.
*27. syyskuuta – Järvenpäässä paljastettiin Erkki Erosen veistämä Jean Sibeliuksen patsas.

### lokakuu–joulukuu
* 4. lokakuuta – Suomen kunnallisvaalien ensimmäinen päivä. Parhaiten vaaleissa menestyi SDP, eniten paikkoja menettivät pientalonpojat.
* 7. lokakuuta – Hannu Salaman romaani *[[Juhannustanssit]]* ilmestyi ja aiheutti suuren kohun.
*10. lokakuuta – Tokion olympiakisojen avajaiset.
*  10. lokakuuta   – Runoilija ja suomentaja Arvo Turtiainen sai Aleksis Kiven palkinnon.
*11. lokakuuta – Helsingin hiippakunnan piispa Martti Simojoki vihittiin arkkipiispaksi edellisen arkkipiispan Ilmari Salomiehen jäätyä eläkkeelle.
*12. lokakuuta – Neuvostoliiton ”Voshod 1” oli ensimmäinen avaruusalus, jossa oli usean hengen miehistö ilman avaruuspukuja.
*14. lokakuuta – Martin Luther King sai nuorimpana koskaan palkittuna Nobelin rauhanpalkinnon rasismin vastaisesta työstään.
*  14. lokakuuta   – Nikita Hruštšov syrjäytettiin Neuvostoliiton johdosta, Leonid Brežnev ja Aleksei Kosygin ottivat vallan.
*  14. lokakuuta   – Pauli Nevala voitti miesten keihäänheiton Tokion olympiakisoissa. Kyseessä oli Suomen ensimmäinen keihäänheiton olympiakultamitali Tapio Rautavaaran (1948) jälkeen. 
*15. lokakuuta – Britannian työväenpuolue voitti vaalit päättäen konservatiivien 13 vuoden vallan. Harold Wilsonista tuli Yhdistyneen kuningaskunnan pääministeri.
*16. lokakuuta – Kiinan kansantasavalta räjäytti ensimmäisen atomipomminsa Sinkiangissa.
*18. lokakuuta – Väinö Markkanen voitti vapaapistooliammunnan Tokion olympiakisoissa. Seuraavana päivänä Pentti Linnosvuo voitti olympiapistooliammunnan. Suomi sai kaikkiaan kolme kulta- ja kaksi pronssimitalia.  
*24. lokakuuta – Pohjois-Rhodesia itsenäistyi Sambiana.
* 3. marraskuuta – Bolivian presidentti Víctor Paz Estenssoron hallitus syrjäytettiin kenraali Alfredo Ovando Candian vallankaappauksessa.
*   3. marraskuuta   – Yhdysvaltain presidentti Lyndon B. Johnson voitti vaaleissa haastajansa Barry Goldwaterin.
* 9. marraskuuta – Eisaku Sato nimitettiin Japanin uudeksi pääministeriksi tehtävästä terveyssyistä eronneen Hayato Ikedan tilalle.
*10. marraskuuta – Australia päätti palauttaa asevelvollisuuden Indonesian Borneon sodan vuoksi.
*22. marraskuuta – Helsingin hiippakunnan uusi piispa Aarre Lauha vihittiin virkaansa.
*24. marraskuuta – Belgialaiset laskuvarjojoukot ja palkkasoturit valtasivat Stanleyvillen, mutta usea panttivanki sai surmansa taistelussa.
*28. marraskuuta – Yhdysvaltain turvallisuusneuvosto päätti suositella Pohjois-Vietnamin pommitusten laajentamista.
*30. marraskuuta – Brittiläinen valtiomies Sir Winston Churchill täytti 90 vuotta.
* 1. joulukuuta – Malta, Malawi ja Sambia hyväksyttiin YK:n jäsenmaiksi, jolloin järjestön jäsenmäärä nousi 115:een.
* 3. joulukuuta – Radioinsinööriseura muutti nimensä Elektroniikkainsinöörien seuraksi.
* 5. joulukuuta – *[[Hufvudstadsbladet]]* täytti sata vuotta.
* 7. joulukuuta – Lahden yleisradioasema mykistyi antennilankojen pudottua maahan kovassa tuulessa.
* 8. joulukuuta – Raumalla hukkui 28 ihmistä, kun satamahinaaja törmäsi puolustusvoimien moottoriveneeseen, joka oli viemässä vieraita Kuuskajaskarin linnakesaaren alokastanssiaisiin.
* 9. joulukuuta – Teknillisen Korkeakoulun epäorgaanisen kemian professori Olavi Erämetsä onnistui ensimmäisenä tiedemiehenä maailmassa eristämään luonnosta prometiumia.
*10. joulukuuta – Nobelin palkinnot jaettiin Tukholmassa ja Oslossa. Ranskalainen kirjailija Jean-Paul Sartre oli Ruotsin akatemialle lähettämässään kirjeessä kieltäytynyt hänelle myönnetystä kirjallisuuspalkinnosta "henkilökohtaisista syistä". Kirjallisuuspalkintoa olivat aiemmin kieltäytyneet vastaanottamasta George Bernard Shaw vuonna 1925 ja Boris Pasternak vuonna 1958.
*11. joulukuuta – Arkkipiispa Martti Simojoki tuomitsi Suomen kansanopistolaitoksen 75-vuotisjuhlassa pitämässään puheessa Hannu Salaman romaanin *[[Juhannustanssit]]* ja teoksen kustantajan Otavan. Arkkipiispan mielipiteen katsottiin yleisesti edustavan kirkon virallista kantaa. Tästä syttyi ”Salama-sota”.
*  11. joulukuuta   – Presidentti Urho Kekkonen nimitti taidemaalari Sam Vannin akateemikoksi. Samalla Kekkonen esitti Suomen Akatemiaa koskevan lain kumoamista, koska akatemia ei hänen mielestään ollut täyttänyt siihen asetettuja odotuksia.
*14. joulukuuta – Jean-Paul Sartre kieltäytyi Nobelin kirjallisuuspalkinnosta.
*17. joulukuuta – Ryhmä Kokoomuksen kansanedustajia Margit Borg-Sundmanin johdolla teki *Juhannustanssit*-romaaniin viitaten eduskuntakyselyn siitä, onko hallitus tietoinen, että ”maassa julkaistaan lain vastaisesti jumalanpilkkaa sisältävää ja sukupuolikuria loukkaavaa kirjallisuutta”. Kyselyn olivat allekirjoittaneet Borg-Sundmanin lisäksi muiden muassa Aksel Airo, Reino Ala-Kulju, Anna-Liisa Linkola, Olavi Lähteenmäki ja Juha Rihtniemi.
*21. joulukuuta – Neuvostoliiton presidentti Anastas Mikojan saapui vierailulle Suomeen ja luovutti sen aikana presidentti Urho Kekkoselle Neuvostoliiton myöntämän Leninin kunniamerkin.
*  21. joulukuuta   – Sähkökatkos pimensi koko Etelä-Suomen illalla.
*23. joulukuuta – Nobel-palkittu tohtori Martin Luther King sanoi pitävänsä mahdollisena, että Yhdysvalloissa on 25 vuoden kuluttua mustaihoinen presidentti.
*29. joulukuuta – Maisteri Eino S. Repo valittiin Yleisradion uudeksi pääjohtajaksi eläkkeelle jäävän Einar Sundströmin tilalle.
*31. joulukuuta – Presidentti Urho Kekkonen myönsi pakinoitsija Väinö Nuortevalle *(Olli)* professorin arvonimen. Nuorteva oli toiminut *[[Uusi Suomi|Uuden Suomen]]* pakinoitsijana vuodesta 1921 ja julkaissut useita pakinakokoelmia.

### tuntematon päivämäärä
*Yleisradio osti TES-TV:n ja muutti sen nimeksi TV2. Samalla Suomen Televisio -kanavan nimeksi tuli TV1.
*BASIC-ohjelmointikieli kehitettiin.
*Vuodesta 1964 alkoi ajanjakso (1964–1979), jolloin syntyneille Douglas Coupland antoi nimityksen X-sukupolvi.

## Syntyneitä
### tammikuu–maaliskuu
* 2. tammikuuta – Taisto Oksanen, suomalainen näyttelijä
* 6. tammikuuta – Jyrki Kasvi, suomalainen kansanedustaja (k. 2021)
* 7. tammikuuta – Nicolas Kim Coppola (”Nicolas Cage”), yhdysvaltalainen Oscar-palkittu näyttelijä
* 7. tammikuuta – Anna-Maja Henriksson, suomalainen varatuomari, RKP:n kansanedustaja ja ministeri
* 9. tammikuuta – Rasmus Troedsson, ruotsalainen näyttelijä
* 14. tammikuuta – Mark Addy, englantilainen näyttelijä
* 15. tammikuuta – Osmo Tapio Räihälä, suomalainen säveltäjä
* 17. tammikuuta – Michelle Obama, yhdysvaltalainen lakimies, Barack Obaman puoliso
* 26. tammikuuta – Guro Fjellanger, norjalainen poliitikko (k. 2019)
* 27. tammikuuta – Bridget Fonda, yhdysvaltalainen näyttelijä
* 1. helmikuuta – Mikko Yrjönsuuri, suomalainen filosofian professori
* 5. helmikuuta – Laura Linney, yhdysvaltalainen näyttelijä
* 5. helmikuuta – Michael Andrew ”Duff” McKagan, yhdysvaltalainen basisti (Guns N’ Roses)
* 5. helmikuuta – Antti Pääkkönen, suomalainen näyttelijä
* 8. helmikuuta – Perttu Leppä, suomalainen elokuvaohjaaja
* 11. helmikuuta – Adrian Hasler, liechtensteinilainen poliitikko
* 11. helmikuuta – Ville Sirén, suomalainen jääkiekkoilija ja kykyjenetsijä
* 16. helmikuuta – Valentina Jegorova, venäläinen kestävyysjuoksija ja olympiavoittaja
* 18. helmikuuta – Matt Dillon, yhdysvaltalainen näyttelijä (*[[Sekaisin Marista]]*)
* 19. helmikuuta – Jennifer Doudna, vuoden 2020 Nobelin kemianpalkinnon saanut yhdysvaltalainen biokemisti
* 21. helmikuuta – Scott Kelly, yhdysvaltalainen astronautti ja laivaston lentäjä
* 27. helmikuuta – Jed Simon, kanadalainen metallimuusikko
* 28. helmikuuta – Hans Morten Hansen, norjalainen koomikko ja näyttelijä
* 28. helmikuuta – Lotta Lotass, ruotsalainen kirjailija
* 28. helmikuuta – Antti Rantakangas, suomalainen poliitkko ja kansanedustaja (Keskusta) (k. 2019)
* 8. maaliskuuta – Bob Bergen, yhdysvaltalainen ääninäyttelijä
* 9. maaliskuuta – Juliette Binoche, ranskalainen Oscar-palkittu näyttelijä
* 10. maaliskuuta – Edward, brittiläinen prinssi ja Wessexin jaarli, kuningatar Elisabet II:n poika
* 10. maaliskuuta – Neneh Cherry, ruotsalainen laulaja, lauluntekijä ja rap-muusikko
* 11. maaliskuuta – Raimo Helminen, suomalainen jääkiekkoilija
* 11. maaliskuuta – Leena Lehtolainen, suomalainen rikoskirjailija (*[[Ensimmäinen murhani]]*)
* 16. maaliskuuta – Gore Verbinski, yhdysvaltalainen elokuvaohjaaja
* 17. maaliskuuta – Leena Vanamo, suomalainen iskelmälaulaja (k. 2020)
* 19. maaliskuuta – Jeanne Gang, yhdysvaltalainen arkkitehti
* 19. maaliskuuta – Nicola Larini, italialainen autourheilija
* 19. maaliskuuta – Olli Lindholm, suomalainen laulaja ja kitaristi (k. 2019)
* 20. maaliskuuta – Natacha Atlas, belgialainen laulaja ja muusikko

### huhtikuu–kesäkuu
* 3. huhtikuuta – Richard Bella, keskiafrikkalainen koripalloilija
*   3. huhtikuuta   – Nigel Farage, brittiläinen poliitikko
* 6. huhtikuuta – David Woodard, amerikkalainen kirjailija, kapellimestari
* 7. huhtikuuta – Russell Crowe, uusiseelantilainen Oscar-palkittu näyttelijä (*[[Gladiator]]*)
* 8. huhtikuuta – Ari Heikkinen, suomalainen jalkapalloilija
*10. huhtikuuta – Päivi Kairamo, suomalainen diplomaatti
*12. huhtikuuta – Claudia Jung, saksalainen laulaja
*14. huhtikuuta – Vinnie Moore, yhdysvaltalainen rock-kitaristi
*15. huhtikuuta – Jorma ”Jope” Ruonansuu, suomalainen muusikko, näyttelijä ja koomikko (k. 2020)
*  15. huhtikuuta   – Jarkko Sipilä, suomalainen dekkarikirjailija (k. 2022)
*16. huhtikuuta – Sören Olsson, ruotsalainen kirjailija
*17. huhtikuuta – Maynard James Keenan, yhdysvaltalainen laulaja (A Perfect Circle)
*18. huhtikuuta – Anne Holmlund, suomalainen poliitikko
*20. huhtikuuta – Ari Häyrinen, suomalainen kirkkomuusikko ja kuoronjohtaja
*24. huhtikuuta – Djimon Hounsou, beniniläis-yhdysvaltalainen näyttelijä, tanssija ja malli
*25. huhtikuuta – Hank Azaria, yhdysvaltalainen näyttelijä
*  25. huhtikuuta   – Andy Bell, brittiläinen laulaja ("Erasure")
*30. huhtikuuta – Louise Kathrine Dedichen, norjalainen vara-amiraali
*  30. huhtikuuta   – Tony Fernandes, malesialainen yritysjohtaja
* 3. toukokuuta – Ron Hextall, kanadalainen jääkiekkoilija
* 9. toukokuuta – Reijo Paananen, suomalainen poliitikko
*10. toukokuuta – Mats Malm, ruotsalainen kirjallisuustieteen professori
*14. toukokuuta – Eric Peterson, yhdysvaltalainen kitaristi
*15. toukokuuta – Lars Løkke Rasmussen, Tanskan pääministeri
*19. toukokuuta – Timo Parvela, suomalainen kirjailija
*23. toukokuuta – Angela Kovács, ruotsalainen näyttelijä
*26. toukokuuta – Leonard Albert ”Lenny” Kravitz, yhdysvaltalainen kitaristi ja laulaja
*26. toukokuuta – Ilkka Talasranta, viihteen monitoimimies (k. 2013)
*29. toukokuuta – Lars Kaalund, tanskalainen näyttelijä ja teatteriohjaaja
* 4. kesäkuuta – Luisa Cervera, perulainen lentopalloilija ja olympiamitalisti
*   4. kesäkuuta   – Sean Pertwee, brittiläinen näyttelijä
*   4. kesäkuuta   – Scottie Ray, yhdysvaltalainen ääninäyttelijä
* 5. kesäkuuta – Kim Jäämeri, suomalainen kenraaliluutnantti
*19. kesäkuuta – Boris Johnson, brittiläinen poliitikko, pääministeri 2019–2022
*  19. kesäkuuta   – Stefan Larsson, ruotsalainen näyttelijä, ohjaaja ja teatterinjohtaja
*  19. kesäkuuta   – Antti Ripatti, suomalainen taloustieteilijä
*22. kesäkuuta – Amy Brenneman, yhdysvaltalainen näyttelijä
*  22. kesäkuuta   – Dan Brown, yhdysvaltalainen kirjailija (*[[Da Vinci -koodi]]*)
*26. kesäkuuta – Tommi Mäkinen, suomalainen ralliajaja (nelinkertainen maailmanmestari)
*30. kesäkuuta – Alexandra, alk. *Alexandra Christina Manley*, Fredriksborgin kreivitär, Tanskan prinssi Joachimin ent. puoliso
*  30. kesäkuuta   – Anu Hälvä, suomalainen näyttelijä ja laulaja

### heinäkuu–syyskuu
* 1. heinäkuuta – Denisse Fajardo, perulainen lentopalloilija ja olympiamitalisti
* 2. heinäkuuta – Éric Srecki, ranskalainen kalpamiekkailija, olympiavoittaja ja maailmanmestari
* 9. heinäkuuta – Courtney Michelle Harrison (”Courtney Love”), yhdysvaltalainen muusikko (Hole)
*12. heinäkuuta – Leah Bracknell, englantilainen näyttelijä (k. 2019)
*21. heinäkuuta – Oleg Kononenko, venäläinen avaruuslentäjä
*22. heinäkuuta – John Leguizamo, kolumbialais-yhdysvaltalainen elokuvanäyttelijä ja -tuottaja
*  22. heinäkuuta   – David Spade, yhdysvaltalainen näyttelijä
*23. heinäkuuta – Nick Menza, saksalais-yhdysvaltalainen rumpali (k. 2016)
*25. heinäkuuta – Sharif Sheikh Ahmed, Somalian presidentti
*26. heinäkuuta – Sandra Bullock, yhdysvaltalais-saksalainen Oscar-palkittu näyttelijä (*[[Elämä pelissä]]*)
*30. heinäkuuta – Vivica A. Fox, yhdysvaltalainen näyttelijä
*  30. heinäkuuta   – Jürgen Klinsmann, saksalainen jalkapalloilija ja valmentaja
* 2. elokuuta – Mary-Louise Parker, yhdysvaltalainen näyttelijä
* 5. elokuuta – Adam Yauch, yhdysvaltalainen hip hop -artisti (k. 2012)
*11. elokuuta – Jim Lee, yhdysvaltalainen sarjakuvataiteilija
*12. elokuuta – Angela McCoy, yhdysvaltalais-suomalainen näyttelijä ja laulaja
*17. elokuuta – Jorge de Amorim Campos (”Jorginho”), brasilialainen jalkapalloilija
*22. elokuuta – Eva Kjer Hansen, tanskalainen poliitikko
*26. elokuuta – Charlotte Sahl-Madsen, tanskalainen poliitikko
*27. elokuuta – Antti Reini, suomalainen näyttelijä, muusikko ja kirjailija
* 2. syyskuuta – Keanu Reeves, libanonilaissyntyinen kanadalainen näyttelijä (*[[Matrix (elokuva)|Matrix]]*)
* 5. syyskuuta – Anna Fiske, ruotsalais-norjalainen kirjailija ja kuvittaja
* 7. syyskuuta – Andrine Sæther, norjalainen näyttelijä
* 8. syyskuuta – Joachim Nielsen, norjalainen rocklaulaja (Jokke & Valentinerne) (k. 2000)
* 9. syyskuuta – Cæcilie Norby, tanskalainen jazz- ja rocklaulaja
* 9. syyskuuta – Sirpa Paatero, suomalainen poliitikko ja ministeri
*13. syyskuuta – Kari Hietalahti, suomalainen näyttelijä
*15. syyskuuta – Sirpa Kähkönen, suomalainen kirjailija
*19. syyskuuta – Francisco Boza, perulainen ampuja ja olympiamitalisti
*  19. syyskuuta   – Bjarne Brøndbo, norjalainen muusikko
*22. syyskuuta – Vladimír Weiss, slovakialainen jalkapalloilija ja valmentaja
*25. syyskuuta – Ida Jessen, tanskalainen kirjailija
*30. syyskuuta – Monica Bellucci, italialainen näyttelijä ja valokuvamalli

### lokakuu–joulukuu
* 3. lokakuuta – Jonna Järnefelt, suomalainen näyttelijä ja laulaja
*14. lokakuuta – Tuija Eveliina Hietamies (”Eve Hietamies”), suomalainen kirjailija ja toimittaja (*Huomenna on paremmin*)
*  14. lokakuuta   – David Kaye, kanadalainen näyttelijä
*16. lokakuuta – Jim Thompson, yhdysvaltalais-suomalainen kirjailija (k. 2014)
*19. lokakuuta – Ty Pennington, yhdysvaltalainen malli ja televisiojuontaja
*20. lokakuuta – Kamala Harris, yhdysvaltalainen poliitikko ja juristi, varapresidentti vuodesta 2021
*22. lokakuuta – Dražen Petrović, kroatialainen koripalloilija (k. 1993)
*23. lokakuuta – David Sobolov, kanadalainen ääninäyttelijä
*  23. lokakuuta   – Roberto Agustín Miguél Santiago Samuel Trujillo Veracruz (”Rob Trujillo”), yhdysvaltalainen basisti ("Metallica")
*24. lokakuuta – Ilijana Jotova, bulgarialainen poliitikko
*26. lokakuuta – Marc Lépine, kanadalainen sarjamurhaaja (k. 1989)
*  26. lokakuuta   – Kirsi Hannele Sirén (”Kikka”), suomalainen iskelmälaulaja (k. 2005)
*27. lokakuuta – Dawit Isaak, ruotsalais-eritrealainen toimittaja
*31. lokakuuta – Marco van Basten, alankomaalainen jalkapalloilija
* 1. marraskuuta – Daran Norris, yhdysvaltalainen näyttelijä
* 2. marraskuuta – Britta Lejon, ruotsalainen poliitikko
* 5. marraskuuta – Famke Janssen, alankomaalainen näyttelijä ja malli
*   5. marraskuuta   – Tim Blake Nelson, yhdysvaltalainen elokuvaohjaaja, näyttelijä ja laulaja
*12. marraskuuta – Michael Kremer, vuoden 2019 Nobelin taloustieteen palkinnon saanut yhdysvaltalainen taloustieteilijä
*14. marraskuuta – Patrick Warburton, yhdysvaltalainen näyttelijä
*18. marraskuuta – Nadia Sawalha, brittiläinen näyttelijä
*20. marraskuuta – Hanne Harlem, norjalainen poliitikko
*27. marraskuuta – Roberto Mancini, italialainen jalkapalloilija ja valmentaja
*  27. marraskuuta   – Adam Shankman, yhdysvaltalainen elokuvaohjaaja, näyttelijä, tanssija ja koreografi
*28. marraskuuta – Janne Haavisto, suomalainen rumpali, musiikkituottaja ja äänittäjä
*29. marraskuuta – Don Cheadle, yhdysvaltalainen näyttelijä
* 9. joulukuuta – Paul Landers, saksalainen kitaristi ("Rammstein")
*10. joulukuuta – George Newbern, yhdysvaltalainen näyttelijä
*11. joulukuuta – Morten Hesseldahl, tanskalainen kirjailija, toimittaja ja kustannustoimittaja
*13. joulukuuta – Hideto Matsumoto, japanilainen muusikko ("X Japan") (k. 1998)
*18. joulukuuta – Pierre Nkurunziza, burundilainen poliitikko, presidentti 2005–2020 (k. 2020)
*21. joulukuuta – Jussi Hakulinen, suomalainen laulaja-lauluntekijä (k. 2022)
*30. joulukuuta – Dag Johan Haugerud, norjalainen elokuvaohjaaja ja kirjailija

### tuntematon päivämäärä
*Lesley Lokko, ghanalainen arkkitehti ja kirjailija

## Kuolleita

### tammikuu–maaliskuu
* 4. tammikuuta – Severi Savonen, suomalainen tuberkuloosilääkäri ja kansanterveystyön edistäjä (s. 1886)
* 5. tammikuuta – Aina Mannerheim, suomalainen laulaja (s. 1869)
* 8. tammikuuta – Julius Raab, Itävallan liittokansleri 1953–1961 (s. 1891)
*12. tammikuuta – Yrjö Leiwo, suomalainen kokoomuslainen poliitikko ja päätoimittaja (s. 1884)
*13. tammikuuta – Semmy Friedmann, ruotsalainen näyttelijä (s. 1891)
*13. tammikuuta – Oskari Niemi, suomalainen taidemaalari (s. 1886)
*17. tammikuuta – T. H. White, englantilainen kirjailija (s. 1906)
*18. tammikuuta – Tyko Reinikka, suomalainen poliitikko ja pankinjohtaja (s. 1887)
*21. tammikuuta – Joseph Schildkraut, itävaltalais-yhdysvaltalainen näyttelijä (s. 1896)
*24. tammikuuta – Martti Ranttila, suomalainen taidemaalari (s. 1897)
*29. tammikuuta – Alan Ladd, yhdysvaltalainen näyttelijä (s. 1913)
*30. tammikuuta – Väinö Tikkaoja, suomalainen SDP:n kansanedustaja (s. 1909)
* 1. helmikuuta – Sigge Stark, ruotsalainen kirjailija ja ravivalmentaja (s. 1896)
* 4. helmikuuta – Rolf Nordenstreng, ruotsinsuomalainen kirjailija ja rotuteoreetikko (s. 1878)
* 8. helmikuuta – Ernst Kretschmer, saksalainen psykiatri (s. 1888)
*10. helmikuuta – Eugen Sänger, itävaltalainen lentokoneinsinööri (s. 1905)
*12. helmikuuta – Jalmari Jaakkola, suomalainen historiantutkija ja professori (s. 1885)
*13. helmikuuta – Werner Heyde, saksalainen lääkäri ja sotarikollinen (s. 1902)
*14. helmikuuta – Otto Wuorio, suomalainen rakennusalan vaikuttaja ja teollisuusneuvos (s. 1887
*15. helmikuuta – Aarne Blick, suomalainen jääkärikenraali (Mannerheim-ristin ritari) (s. 1894)
*23. helmikuuta – Fredrik Klingstedt, suomalainen kemisti, kasvitieteilijä ja professori (s. 1881)
*25. helmikuuta – Alexander Archipenko, yhdysvaltalainen kuvataiteilija (s. 1887)
*28. helmikuuta – Georg Eriksson, suomalainen SDP:n kansanedustaja (s. 1901)
* 2. maaliskuuta – Frans Oscar Öberg, ruotsalainen näyttelijä (s. 1883)
* 6. maaliskuuta – Paul I, Kreikan kuningas (s. 1901)
*   6. maaliskuuta   – Ellen Johansson, suomenruotsalainen kirjailija (s. 1873)
* 9. maaliskuuta – Paul Erich von Lettow-Vorbeck, saksalainen kenraali (Saksan joukkojen komentaja Itä-Afrikassa ensimmäisessä maailmansodassa) (s. 1870)
*15. maaliskuuta – Waldemar Wohlström, suomalainen näyttelijä, ohjaaja ja käsikirjoittaja (s. 1879)
*16. maaliskuuta – Atte Arola, suomalainen poliitikko ja maanviljelysneuvos (s. 1893)
*18. maaliskuuta – Norbert Wiener, yhdysvaltalainen matemaatikko ja kybernetiikan perustaja (s. 1894)
*22. maaliskuuta – Addison Richards, yhdysvaltalainen elokuvanäyttelijä (s. 1887)
*23. maaliskuuta – László Löwenstein (”Peter Lorre”), unkarilaissyntyinen näyttelijä (*[[Maltan haukka (vuoden 1941 elokuva)|Maltan haukka]]*) (s. 1904)

### huhtikuu–kesäkuu
* 2. huhtikuuta – Hedvig Collin, tanskalainen taidemaalari (s. 1880)
* 5. huhtikuuta – Douglas MacArthur, yhdysvaltalainen kenraali (s. 1880)
* 9. huhtikuuta – Eino Luukkanen, suomalainen hävittäjä-ässä ja Mannerheim-ristin ritari (s. 1909)
*13. huhtikuuta – Veit Harlan, saksalainen elokuvaohjaaja (s. 1899)
*14. huhtikuuta – Rachel Carson, yhdysvaltalainen biologi ja kirjailija (s. 1907)
*16. huhtikuuta – Jorma Korpela, suomalainen kirjailija (s. 1910)
*18. huhtikuuta – Ben Hecht, yhdysvaltalainen kirjailija, käsikirjoittaja, ohjaaja ja tuottaja (s. 1894)
*22. huhtikuuta – Lars Moen, norjalainen poliitikko (s. 1885)
*24. huhtikuuta – Gerhard Domagk, vuoden 1939 Nobelin lääketieteen palkinnon saanut saksalainen lääkäri ja bakteriologi (s. 1895)
*28. huhtikuuta – Milton Margai, Sierra Leonen pääministeri (s. 1895)
*29. huhtikuuta – Hilma Jalkanen, suomalainen naisvoimistelun uranuurtaja (s. 1889)
*30. huhtikuuta – Olli Aulanko, suomalainen rehtori, Mannerheim-ristin ritari ja Kokoomuksen kansanedustaja (s. 1921)
* 3. toukokuuta – Gösta Diehl, suomalainen taidemaalari (s. 1899)
*   3. toukokuuta   – Väinö Meltti, suomalainen poliitikko ja maaherra (s. 1898)
* 4. toukokuuta – Kaarel Robert Pusta, virolainen poliitikko ja diplomaatti (s. 1883)
* 7. toukokuuta – Gustav Sjaastad, norjalainen poliitikko (s. 1902)
* 9. toukokuuta – Lauri Simonsuuri, suomalainen kansanrunoudentutkija (s. 1910)
*11. toukokuuta – Johannes Mustonen, suomalainen SKDL:n kansanedustaja (s. 1901)
*17. toukokuuta – Otto Wille Kuusinen, suomalais-neuvostoliittolainen kommunistipoliitikko (Terijoen hallituksen pääministeri) (s. 1881)
*21. toukokuuta – James Franck, vuoden 1925 Nobelin fysiikanpalkinnon saanut saksalainen fyysikko (s. 1882)
*23. toukokuuta – Ada Nilsson, ruotsalainen lääkäri (s. 1872)
*27. toukokuuta – Ruben Oskar Auervaara, suomalainen huijari (s. 1906)
*  27. toukokuuta   – Jawaharlal Nehru (”Pandit Nehru”), ensimmäinen Intian pääministeri (s. 1889)
*29. toukokuuta – Vihtori Karpio (”Olavi Kallio”), suomalainen kirjailija (s. 1885)
*30. toukokuuta – Leó Szilárd, unkarilais-yhdysvaltalainen ydinfyysikko (s. 1898)
* 3. kesäkuuta – Frans Eemil Sillanpää (”Taata”), vuoden 1939 Nobelin kirjallisuuspalkinnon saanut suomalainen kirjailija (s. 1888)
* 6. kesäkuuta – Albina Osipowich, yhdysvaltalainen uimari ja olympiavoittaja (s. 1911)
* 9. kesäkuuta – Max Aitken Beaverbrook, kanadalais-brittiläinen lehdenkustantaja ja poliitikko (s. 1871)
*13. kesäkuuta – Erik Furuhjelm, suomalainen säveltäjä ja musiikkikirjailija (s. 1883)
*14. kesäkuuta – W. G. Palmqvist, suomalainen arkkitehti (s. 1882)
*18. kesäkuuta – Gunnar Calenius, suomalainen oopperalaulaja (s. 1896)
*29. kesäkuuta – Eric Dolphy, yhdysvaltalainen jazzmuusikko (s. 1928)

### heinäkuu–syyskuu
* 1. heinäkuuta – Sigurd Islandsmoen, norjalainen säveltäjä (s. 1881)
* 8. heinäkuuta – Herman Paavilainen, suomalainen poliitikko ja ministeri (s. 1879)
*14. heinäkuuta – Axel, Tanskan prinssi (s. 1888)
*19. heinäkuuta – Olavi Paavolainen, suomalainen kirjailija (*[[Synkkä yksinpuhelu]]*) (s. 1903)
*21. heinäkuuta – Jean Fautrier, ranskalainen kuvanveistäjä ja taidemaalari (s. 1898)
*23. heinäkuuta – Oskari Lehtonen, suomalainen lakimies ja poliitikko (s. 1889)
*  23. heinäkuuta   – Gunnar Marklund, suomalainen kasvitieteilijä (s. 1892)
*26. heinäkuuta – William A. Seiter, yhdysvaltalainen elokuvaohjaaja (s. 1892)
* 4. elokuuta – Johan Viktor Nätti (”Nätti-Jussi”), suomalainen metsätyömies ja kansantarinoiden hahmo (s. 1890)
* 7. elokuuta – Aleksander Zawadzki, Puolan presidentti (s. 1899)
* 9. elokuuta – Martha Neiglick-Platonoff, suomalainen ikoni- ja taidemaalari, puku- ja lavastesuunnittelija (s. 1889)
*10. elokuuta – Kalle Kaarna, suomalainen elokuvaohjaaja ja taidemaalari (s. 1887)
*11. elokuuta – Sulo Teittinen, suomalainen yli-insinööri ja Edistyspuolueen kansanedustaja (s. 1882)
*12. elokuuta – Ian Fleming, brittiläinen kirjailija (*[[James Bond]]*) (s. 1908)
*13. elokuuta – Oiva Kallio, suomalainen arkkitehti (Äyräpään kirkko) (s. 1884)
*14. elokuuta – Johnny Burnette, yhdysvaltalainen rockabilly-muusikko (s. 1934)
*20. elokuuta – Gyda Christensen, norjalainen näyttelijä (s. 1872)
*21. elokuuta – Palmiro Togliatti, italialainen kommunistijohtaja (s. 1893)
*22. elokuuta – Jaakko Hakala, suomalainen pappi, kansanedustaja ja päätoimittaja (s. 1912)
*24. elokuuta – Uuno Alanko (”Uno Alanco”), suomalainen taidemaalari (s. 1878)
*28. elokuuta – Yrjö Suomalainen, suomalainen viulisti ja musiikkikirjailija (s. 1893)
* 1. syyskuuta – Holger Nystén, suomalainen paperiteollisuuden vaikuttaja (s. 1905)
* 2. syyskuuta – Hugo Makkonen, suomalainen näyttelijä (s. 1896)
* 6. syyskuuta – Vernon Cottle, englantilainen moottoripyöräilijä (s. 1926)
*   6. syyskuuta   – Iosif Sîrbu, romanialainen ampuja ja olympiavoittaja (s. 1925)
* 9. syyskuuta – Sakari Tuomioja, suomalainen poliitikko ja diplomaatti (virkamieshallituksen pääministeri) (s. 1911)
*13. syyskuuta – Lempi Jääskeläinen, suomalainen kirjailija (s. 1900)
*21. syyskuuta – Otto Grotewohl, DDR:n pääministeri (s. 1894)
*24. syyskuuta – Gösta Stevens, ruotsalainen elokuvaohjaaja ja käsikirjoittaja (s. 1897)
*28. syyskuuta – Harpo Marx, yhdysvaltalainen koomikko (*[[Marxin veljekset]]*) (s. 1888)
*29. syyskuuta – John Eke, ruotsalainen yleisurheilija ja olympiavoittaja (s. 1886)

### lokakuu–joulukuu
* 3. lokakuuta – Mikko Collan, suomalainen Edistyspuolueen kansanedustaja (s. 1881)
* 4. lokakuuta – Set Svanholm, ruotsalainen oopperalaulaja (s. 1904)
* 5. lokakuuta – Egon Schultz, itäsaksalainen rajavartioston kersantti (s. 1943)
* 6. lokakuuta – Eino Noponen, suomalainen näyttelijä (s. 1893)
*10. lokakuuta – Eddie Cantor, yhdysvaltalainen näyttelijä, koomikko ja muusikko (s. 1892)
*  10. lokakuuta   – Heinrich Neuhaus, venäläinen pianisti ja musiikinopettaja (s. 1888)
*15. lokakuuta – Cole Porter, yhdysvaltalainen säveltäjä (”Love for Sale”) (s. 1891)
*19. lokakuuta – Aarne Härkönen, suomalainen diplomi-insinööri, yritysjohtaja ja vuorineuvos (s. 1900)
*20. lokakuuta – Herbert Hoover, Yhdysvaltain presidentti 1929–1933 (s. 1874)
*21. lokakuuta – Aarno Snellman, suomalainen lääkäri ja neurokirurgi (s. 1893)
*26. lokakuuta – Louis Sparre, ruotsalais-suomalainen taidemaalari (s. 1863)
*29. lokakuuta – Osmo Pertola (”Kokemäen Uuno"), suomalainen koomikko (s. 1927)
*  29. lokakuuta   – Väinö Salovaara, suomalainen poliitikko (s. 1888)
*30. lokakuuta – Pertti Mutru, suomalainen koripalloilija ja käsipalloilija (s. 1930)
*  30. lokakuuta   – Anna Wiik, suomalainen työväenliikkeen valistaja ja arkistonhoitaja (s. 1891)
* 3. marraskuuta – Aune Siimes, suomalainen keramiikkataiteilija (s. 1909)
* 6. marraskuuta – Hans von Euler-Chelpin, vuoden 1929 Nobelin kemianpalkinnon saanut saksalais-ruotsalainen biokemisti (s. 1873)
*   6. marraskuuta   – Hugo Koblet, sveitsiläinen rata- ja maantiepyöräilijä (s. 1925)
* 8. marraskuuta – Viljo Revell, suomalainen arkkitehti (Toronton kaupungintalo) (s. 1910)
*10. marraskuuta – Pierre de Polignac, Monacon prinssi (s. 1895)
*12. marraskuuta – Rickard Sandler, Ruotsin pääministeri (s. 1884)
*14. marraskuuta – Heinrich von Brentano, saksalainen poliitikko (s. 1904)
*18. marraskuuta – Arvo Lönnroth, suomalainen professori ja Tie- ja vesirakennushallituksen pääjohtaja (s. 1881)
*28. marraskuuta – Ville Pörhölä, suomalainen moukarinheittäjä ja kuulantyöntäjä (olympiavoittaja) (s. 1897)
* 1. joulukuuta – J. B. S. Haldane, brittiläinen geneetikko ja evoluutiobiologi (s. 1892)
* 6. joulukuuta – Pentti Eskola, suomalainen geologi (Eskolaiitti) (s. 1883)
*17. joulukuuta – Victor F. Hess, vuoden 1936 Nobelin fysiikanpalkinnon saanut itävaltalais-yhdysvaltalainen fyysikko, kosmisen säteilyn tutkija (s. 1883)
*19. joulukuuta – Mauno Vannas, suomalainen silmälääkäri, professori ja poliitikko (s. 1891)
*21. joulukuuta – Carl Van Vechten, yhdysvaltalainen valokuvaaja, kirjailija, musiikki-, tanssi- ja kirjallisuusarvostelija (s. 1880)
*23. joulukuuta – Väinö Bremer, suomalainen olympiamitalisti ja 1930-luvun ennätyslentäjä. (s. 1899)
*27. joulukuuta – Rosi Rinne, suomalainen näyttelijä (s. 1896)

## Nobelin palkinnot
*Nobelin fysiikanpalkinto: Charles Townes, Nikolai Basov ja Aleksandr Prohorov
*Nobelin kemianpalkinto: Dorothy Crowfoot Hodgkin
*Nobelin lääketieteen palkinto: Konrad Bloch ja Feodor Lynen
*Nobelin kirjallisuuspalkinto: Jean-Paul Sartre (kieltäytyi palkinnosta)
*Nobelin rauhanpalkinto: Martin Luther King

## Muuta
* Elokuvavuosi 1964
* Kirjallisuusvuosi 1964
* Musiikkivuosi 1964
* Urheiluvuosi 1964

## Lähteet